
	ACTA (EXTRACTE) 


	Expedient núm.: 
	Òrgan col·legiat: 

	JGL/2019/9 
	La Junta de Govern Local 


 
	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	4 de març de 2019 

	Durada 
	des de les 19.00 fins a les 20.45 hores 

	Lloc 
	saló de sessions de la casa consistorial 

	Presidida per 
	David Rodríguez i González 

	Secretària actal.
	Immaculada Jané i Viñals 


 
	ASSISTÈNCIA A LA SESSIÓ 

	Nom i cognoms
	Càrrec
	Assisteix

	David Rodríguez i González
	alcalde president
	Sí

	Lluís Xavier Villaró i Gonzàlez
	1r tinent d’alcaldia
	Sí

	Rosó Barrera i Call
	3a tinenta d’alcaldia
	Sí

	Maria Isabel Roca i Guitart
	4a tinenta d’alcaldia
	Sí

	Antoni Carralero i Ruiz
	regidor de Medi Ambient, Participació i Parcs i Jardins
	Sí

	Excuses d'assistència presentades
Ramon Xandri i Solé, 2n tinent d’alcaldia
Sara Alarcón i Postils, regidora de Cultura
Yasmina Valderrama i Ramallo, regidora de Salut, Polítiques d’Igualtat i Joventut


Una vegada verificada per la secretària actal. la constitució vàlida de l’òrgan, el President obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


 
	Aprovació de l'acta de la sessió anterior

	Favorable
	Tipus de votació: unanimitat

	Es dóna compte de l'acta JGL/2019/8 de la Junta de Govern Local de la sessió duta a terme el dia 25 de febrer de 2019, presentada a la consideració dels membres de la Junta i en no presentar-se cap consideració queda aprovada per unanimitat dels seus membres.


CONTRACTACIÓ
	Expedient 328/2019. Contracte menor de servei – acció formativa d’operador de logística, magatzem i carretons elevadors

	Favorable
	Tipus de votació: unanimitat

	Vist que, mitjançant Provisió d'inici de data 14 de febrer de 2019, es va acreditar la necessitat d'aquest Ajuntament de contractar el servei d’acció formativa d’operador de logística, magatzem i carretons elevadors, de 30 hores;
Vist que en relació a aquest servei es disposa del pressupost següent:
- Centre de Formació Font, amb NIF núm. B58896234, per un import de 3.000,00 €, IVA exclòs.
Vist que es va emetre informe d'Intervenció, en el qual s'acreditava l'existència de crèdit suficient i adequat per finançar la despesa que comporta la celebració del contracte; i es va emetre informe sobre el percentatge que suposa la contractació en relació amb els recursos ordinaris del pressupost vigent, a l'efecte de determinar l'òrgan competent per contractar;
Vist que es va emetre informe de Secretaria sobre la legislació aplicable i el procediment a seguir;
Examinada la documentació que l'acompanya, vist l'informe de Secretaria, i de conformitat amb l'establert en la disposició addicional segona de la Llei 9/2017 de 8 de novembre, de contractes del sector públic, per la qual es traslladen a l'ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014,
La Junta de Govern Local, en virtut de les facultats que té delegades per decret d'Alcaldia 125/2015, de 10 de juliol, i per unanimitat dels assistents, acorda:
Primer. Formalitzar el contracte de servei amb el contractista Centre de Formació Font, amb NIF núm. B58896234, atès que el contractista proposat no ha subscrit més contractes menors que, individualment o conjuntament, superin l'import límit dels contractes menors dins l'exercici actual, per l'import de:
Import del contracte: 3.000,00 €
Impostos: exclòs
Total: 3.000,00 €
Segon. L'objecte del present contracte és dur a terme el servei: acció formativa d'operador de logística, magatzem i carretons elevadors, de 30 hores.
El codi CPV és el següent: 80411000-8.
Tercer. Aprovar la despesa corresponent a la prestació d'aquest servei, amb càrrec a l'aplicació:
Exercici     Aplicació pressupostària     Import          IVA/IGIC          Total
  2019                  4330 22785            3.000,00 €          exclòs        3.000,00 €
del vigent pressupost.
Quart. En tot cas, la factura haurà de contenir els següents esments:
DIR3 Codi d'entitat: L01252075.
Cinquè. Una vegada realitzada la prestació, incorporar la factura i tramitar el pagament si escau.
Sisè. Notificar la resolució a l'adjudicatari en el termini de deu dies a partir de la data de la signatura de la Resolució.


 
	Expedient 170/2019. Contracte de serveis – gestió de la llar d'infants municipal

	Favorable
	Tipus de votació: unanimitat

	Havent observat que a l'aplicació "Plataforma de serveis de contractació pública" té un protocol per l'obertura dels sobres digitals de les contractacions electròniques que no permet modificar l'ordre de l'obertura dels sobres;
Vist que el Plec de clàusules administratives particulars de la contractació del servei de gestió de la llar d'infants municipal, planteja un ordre d'obertura dels sobres que no s'ajusta al quin preveu la «Plataforma de serveis de contractació pública»,
La Junta de Govern Local, en virtut de les facultats que té delegades per decret d'Alcaldia 125/2015, de 10 de juliol, i per unanimitat dels assistents, acorda modificar el Plec de clàusules administratives particulars de la contractació del servei de gestió de la llar d'infants municipal de forma que:
on diu "sobre B" cal que hi digui "sobre C" i on diu "sobre C" cal que hi digui "sobre B".


CULTURA
	Expedient 399/2019. Grup de Teatre Lacetània – utilització Teatre Comarcal de Solsona

	Favorable
	Tipus de votació: unanimitat

	Vista la sol·licitud presentada i subscrita pel representant del Grup de Teatre Lacetània, amb NIF núm. G25201484, en què demana poder utilitzar el Teatre Comarcal de Solsona per poder dur a terme els assajos del musical "Massa tard, massa" els dies 28 i 29 de setembre de 9.00 a 14.00 hores i els dies 5, 6, 12, 13, 19 i 20 d'octubre de 9.00 a 14.00 hores, poder bloquejar el teatre pel muntatge d'escenografia, sonorització i il·luminació els dies 25, 26 i 27 d'octubre, de 8.00 a 12.00 hores i els dies 2 i 3 de novembre, per fer les funcions;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita, però es comunica a la sol·licitant que algun cap de setmana del mes d'octubre no es podrà utilitzar la instal·lació, ja que hi ha prevista la programació d'un espectacle familiar. S’ha d’especificar exactament l’hora d’entrada i l’hora de sortida de l’activitat per poder fer l’ús adequat de les instal·lacions i respectar rigorosament aquests horaris i l’horari del tècnic.


GOVERNACIÓ

	Expedient 370/2019. Amisol – parada per la Diada de Sant Jordi

	Favorable
	Tipus de votació: unanimitat

	Vista la sol·licitud presentada i subscrita pel president de l’Associació Amisol, amb NIF núm. G25021338, en què demana permís per instal·lar tres parades de venda de roses el dia 23 d’abril, Diada de Sant Jordi, i poder-les ubicar, una a la sortida del portal del carrer del Castell, a la paret de l'Escola Arrels, una a la plaça Major, sota els porxos, i una a la sortida del portal del Pont, davant de la farmàcia, i demana poder disposar de 13 taules i 12 cadires;
Vist l'informe 87/2019 emès per la Policia Local i a proposta de les regidores delegades de Governació i de Cultura, 
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el què sol·licita. Pel que fa a la ubicació de les parades, haurà de seguir les indicacions de la Policia Local i la del portal del Pont haurà de col·locar-se a continuació del tòtem del Drac.


 
	Expedient 378/2019. Rotary Club de Solsona – parada per la Diada de Sant Jordi

	Favorable
	Tipus de votació: unanimitat

	Vista la sol·licitud presentada i subscrita pel secretari tècnic del Rotary Club de Solsona, en què demana permís per instal·lar una parada per a la venda de llibres, amb finalitat benèfica, el dia 23 d’abril, Diada de Sant Jordi, i poder-la ubicar a la plaça del Camp;
Vist l'informe 88/2019 emès per la Policia Local i a proposta de les regidores delegades de Governació i de Cultura,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda comunicar al sol·licitant que es concedeix l’autorització sol·licitada, si bé es condiciona a que els llibres a la venda siguin de segona mà o d'una temàtica especialitzada. Pel que fa a la ubicació de la parada, haurà de seguir les indicacions de la Policia Local.


	Expedient 397/2019. ERC Solsonès – parada per la Diada de Sant Jordi

	Favorable
	Tipus de votació: unanimitat

	Vista la sol·licitud presentada i subscrita pel representant d’ERC Solsonès, amb NIF núm. G08678120, en què demana permís per instal·lar una parada per repartir punts de llibre, xapes, adhesius... el dia 23 d’abril, Diada de Sant Jordi, i poder-la ubicar al passeig de Sant Antoni M. Claret; també demana poder utilitzar dues taules i quatre cadires;
Vist l'informe 93/2019 emès per la Policia Local i a proposta de les regidores delegades de Governació i de Cultura, 
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el què sol·licita. Pel que fa a la ubicació de la parada, haurà de seguir les indicacions de la Policia Local.


	Expedient 444/2019. Servei per agilitzar els tràmits administratius que realitzen els ciutadans, per evitar desplaçaments innecessaris a les Prefectures de Trànsit

	Favorable
	Tipus de votació: unanimitat

	Isabel Roca, regidora delegada de Governació, dona compte de l'escrit tramés pel Cap Provincial de Trànsit, en relació al servei que ofereix la Dirección General de Tráfico, als ajuntaments, per tal d’agilitzar els tràmits administratius que realitzen els ciutadans quan sol·liciten l’empadronament, evitant desplaçaments innecessaris a les Prefectures de Trànsit i permetent millorar la gestió tributària de l’impost sobre vehicles de tracció mecànica.


PERSONAL
	Expedient 1594/2018. Projecte Treball als Barris, convocatòria 2018 – contractació d'un/a administratiu/va. Exp. CTB-030/18, programa DX-02

	Favorable
	Tipus de votació: unanimitat

	Vista la resolució del Servei Públic d'Ocupació de Catalunya de data 5 de desembre de 2018, amb número d'expedient CTB-030/18, de la convocatòria Projecte Treballs als Barris 2018, d'acord amb la Resolució TSF/1867/2018, de 24 de juliol, per la qual s'obre la convocatòria per a l'any 2018 per la concessió de subvencions destinades al Programa de suport als territoris amb majors necessitats de reequilibri territorial i social: Projecte Treball als Barris;
Vist el procediment establert a la base 5.5 Programa D: programes d'experienciació laboral, on s'estableix que l'entitat beneficiària de la subvenció  presentarà una oferta de treball de caràcter genèric a l'Oficina de Treball del Servei Públic d'Ocupació de Catalunya de Solsona;
Vist l'oferta de treball número 09-2019/5584 per una plaça d'administratiu/iva, i vista l'acta dels responsables de la selecció de data 26 de febrer de 2019 i després d'entrevistar a tots els aspirants;
Atès que a les partides pressupostàries 4330-13100 del pressupost actual hi ha consignació per afrontar les despeses derivades d'aquesta contractació;
A proposta de l'alcalde,
La Junta de Govern Local, en virtut de les facultats que té delegades per decret de l'Alcaldia 125/2015, de 10 de juliol, i per unanimitat dels assistents, acorda contractar ETF, amb DNI núm. *941H, a partir del dia 11 de març de 2019 i fins el dia 10 de setembre de 2019, mitjançant un contracte de durada determinada d'interès social, a temps complet, per executar el projecte inclòs a l'expedient CTB-030/18, programa DX-02.


PROMOCIÓ ECONÒMICA
	Expedient 409/2019. UBIC Solsona – Campanya Fora estocs i promocions d'hivern, 8 i 9 de març

	Favorable
	Tipus de votació: unanimitat

	Vista la sol·licitud presentada i subscrita per la Unió de Botiguers i Comerciants de Solsona, amb NIF núm. G25214305, en què demana el que tot seguit es detalla per poder dur a terme la campanya Fora estocs i promocions d’hivern, els dies 8 i 9 de març:
- col·locar la bústia de la UBIC, al vestíbul de l'Ajuntament, del 7 al 14 de març,
- col·locar una pancarta de la campanya, a la zona del passeig de Sant Antoni M. Claret, o a la sortida del portal del carrer del Castell, i una altra pancarta, a la zona del portal del Pont, del 4 a l'11 de març,
- que els establiments associats puguin col·locar, els dos dies, una taula davant del seu establiment per tal de poder-hi col·locar els estocs;
Vist l'informe 96/2019 emès per la Policia Local i a proposta dels regidors delegats de Promoció econòmica i de Governació,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita i es comunica al sol·licitant que l’activitat no ha d’impedir la circulació de qualsevol vehicle d’urgències i no ha de quedar cap carrer ni entrada de cap habitatge obstruïda per les taules. 


URBANISME
	Expedient 659/2018. Llicència urbanística – instal·lació d'una nova infraestructura aèria de fibra òptica, en sòl no urbanitzable

	Favorable
	Tipus de votació: unanimitat

	Vista la sol·licitud presentada i subscrita per AdEdMA Consultoria i Serveis, SL, representant de Telefónica de España, SAU, amb CIF núm. A82018474, en què demana llicència urbanística per instal·lar una nova infraestructura aèria de fibra òptica, en sòl no urbanitzable, des de l'entroncament amb la carretera LV-3005b. PQ-2,1 (al terme municipal de Solsona) fins a l'antena existent de Retevisión E.B.LX9894 "Lincetele/Orange" que s'ubica a l'altiplà d'Olius (terme municipal d'Olius);
Vist l'informe emès pels Serveis Tècnics Municipals i a proposta de l’alcalde i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda:
1. Aprovar prèviament el Projecte d’actuació específica per a la instal·lació d’una nova infraestructura aèria de fibra òptica, des de l’entroncament amb la carretera LV-3005b, PQ-2,1 (al terme municipal de Solsona) fins a l’antena existent de Retevisión E.B.LX9894 “LINCETELE/Orange” (al terme municipal d’Olius), amb l’annex del traçat incorporat i amb els condicionants recollits en els informes tècnics i sectorials que es recullen a continuació:
Informe Serveis Tècnics Municipals
- En tot moment s'observaran les mesures correctores incloses al projecte amb cura especial a la restitució del terreny en la base dels suports i en les mesures de protecció a la fauna.
- El traçat de la línia s'adaptarà al traçat del Camí de Vilafranca (ja esmenat a l’annex de traçat incorporat) i cal donar compliment a l'Ordenança municipal de camins segons contingut de l'article 36 que segueix:
1. Les xarxes de conducció d’aigua, sanejament, gas, telèfon, electricitat i altres instal·lacions o serveis no podran discórrer sota la superfície del camí o ancorar-se a les seves estructures llevat de supòsits d’excepcional dificultat de pas o encreuament imprescindible i quan hi hagi circumstàncies que no facin procedent cap altra solució alternativa.
2. Es permetrà la permanència i manteniment de les xarxes privades existents, les obres sobre les quals seran objecte de la llicència d’obres corresponent.
3. En cap cas no es podran col·locar arquetes de registre dins de la calçada i de les voreres del camí.
4. Les esteses i instal·lacions aèries que creuin sobre els camins hauran de complir les següents condicions:
a) El gàlib serà suficient per evitar accidents, o sigui, superior a 4,50 m, respecte el punt més alt de la rasant del camí.
b) Els pals de sustentació se situaran a partir de la franja de protecció definida a l’article 25 d’aquesta ordenança (6,00 m a ambdós costats de l'eix del camí i article 223.6.d. del POUM) (ja esmenat a l’annex de traçat incorporat).
c) Les traves i els ancoratges no podran col·locar-se en zona de domini públic (ja esmenat a l’annex de traçat incorporat).
d) La resta de condicions tècniques i de seguretat que puguin establir-se a l’efecte per les administracions competents (informes sectorials).
- En atenció a l'article 6.2.2.f del PTPCC cal aprofitar els canals de pas, els corredors existents i les actuals vies de comunicacions procurant mantenir la unitat de les explotacions i mirant d'evitar la fragmentació dels terrenys.
- Per tal de minimitzar el perill sobre els camins, la línia els creuarà perpendicularment.
- En relació amb els punts anteriors, el nou traçat de la línia adaptat al traçat del Camí de Vilafranca disminuirà i evitarà en el possible l'encreuament del camí esmentat.
- Tots els residus de l’actuació  s’hauran de transportar al dipòsit controlat més proper.
- En el cas de descobriment de restes arqueològiques i/o paleontològiques durant l’execució d’aquesta part del projecte, s’haurà d’aplicar el que disposen l’article 51 de la Llei 9/1993, de 30 de setembre, del Patrimoni Cultural Català i l’article 22 del Decret 778/2022, de 5 de març, del Reglament de protecció del patrimoni arqueològic i paleontològic, que regula els descobriments per atzar d’aquests tipus de restes.
Departament de Cultura
- En el cas de descobriment de restes arqueològiques i/o paleontològiques durant l’execució del projecte, s’haurà d’aplicar el que disposen l’article 51 de la Llei 9/1993, de 30 de setembre, del Patrimoni Cultural Català i l’article 22 del Decret 78/2002, de 5 de març, del Reglament de protecció del patrimoni arqueològic i paleontològic, que regula els descobriments per atzar d’aquest tipus de restes.
Departament d’Agricultura, Ramaderia, Pesca i Alimentació. Informe favorable condicionat
- Ajustar la ubicació dels nous pals, el més a prop possible als marges dels vials i de les finques agrícoles afectades, evitant la seva ubicació al mig de la finca, fent que el traçat tingui la mínima afectació als conreus i que sigui el menys invasiva possible.
- Atès que l’execució del projecte pot implicar la tallada de peus d’espècies arbòries caldrà l’autorització expressa de la Secció de Boscos i Recursos Forestals dels Serveis Territorials del DARP a la Catalunya Central.
Agència Catalana de l’Aigua
- El material de les cimentacions no haurà de portar elements susceptibles de produir contaminació per lixiviació, o per altres vies de transmissió. En cas que els convertidors de potència (o algun altre element) posseeixin elements contaminants, les tasques de manteniment i instal·lació s’hauran de dur amb una cura extrema per tal d’evitar possibles vessaments d’oli, essent el peticionari responsable de garantir aquest aspecte.
- En cas que per realitzar la connexió a la xarxa (així com qualsevol altre tipus d’actuació), sigui necessari executar algun creuament sobre el Domini Públic Hidràulic, o actuació en Zona de Policia de lleres, serà necessari disposar  prèviament de l’autorització d’obres corresponent, d’acord amb tot l’establert al RD 849/1986, d’11 d’abril (RDPH). L’expedient serà instruït per l’Agència Catalana de l’Aigua, obtenint-se la corresponent autorització per part de l’Organisme Hidràulic Competent.
Institut Cartogràfic i Geològic de Catalunya. Afectació al Patrimoni geològic i paleontològic
- L'àmbit de l'actuació projectada no afecta cap jaciment paleontològic o punt d’interès geològic, segons consten definits a l’lnventari d'Espais d’lnterès Geològic de Catalunya del Departament de Territori i Sostenibilitat
Riscos geològics
- La documentació que acompanya la sol·licitud no inclou informació sobre els riscos geològics. Això no obstant, i tenint en compte l'abast i l'objecte de l'actuació proposada, així com la seva ubicació des del punt de vista geològic i geomorfològic, no es considera necessària l'elaboració d’un estudi de valoració deis riscos geològics relacionats amb els fenòmens que es consideren en el document de "Criteris bàsics per a la realització de I'Estudi d'ldentificació de Riscos Geologics (EIRG)", disponible  a http://www.icgc.cat/Administracio-i-empresa/Serveis/Riscos-geologics-i-qeotecnia/Estudi-d-ldentificacio-de-Riscos-Geologics. Tot i això com a recomanacions generals caldria:
- Prendre les mesures adequades durant i posteriorment a l'execució d'excavacions o talussos per evitar el desenvolupament d'inestabilitats.
- Evitar les fonamentacions sobre terraplens o rebliments antròpics preexistents. Usualment, no solen ser aptes per a fonamentar estructures, i es poden generar assentaments diferencials importants en ser sotmesos a carregues.
En cas d'efectuar-se excavacions o moviments de terra, si aparegués qualsevol resta paleontològica caldrà atenir-se al que disposa la Llei 9/1993, de 30 de setembre, del Patrimoni Cultural Català i el Decret 78/2002 de 5 de març, del Reglament de protecció del patrimoni arqueològic i paleontològic.
Departament de Territori i Sostenibilitat. Oficina Territorial d’Acció i Avaluació Ambiental
- En l’execució de les obres, caldrà tenir cura especial de l’espai fluvial dels torrents que s’encreuen amb la infraestructura, afluents del barranc de Cor de Roure, i de la seva vegetació associada.
- Caldrà donar compliment a la legislació ambiental sectorial esmentada en l’apartat d’anàlisi ambiental del present informe, especialment pel que fa a prevenció d’incendis forestals, contaminació acústica i gestió de materials i residus.
Diputació de Lleida. Servei de Vies i Obres
Autoritza l’execució de l’actuació amb tot un seguit de condicions particulars i generals i les prescripcions següents:
- Condicions particulars i generals de l’autorització.
- Nou suport de fusta, Pk 2+125ME. El nou suport se situarà a una distància de, com mínim, una vegada i mitja la seva alçada respecte el vèrtex exterior de l’esplanació de la carretera.
- Encreuament amb cable de fibra òptica, PK 2+125. El gàlib complirà la normativa vigent.
- Vigilància, execució i senyalització de les obres. Durant el muntatge i/o funcionament de la instal·lació es prendran les mesures necessàries per evitar la caiguda d’objectes sobre la calçada.
Fer constar que, tot i que el projecte afecta terrenys dels municipis de Solsona i Olius, els acords adoptats afecten únicament els terrenys del municipi de Solsona.
2. Trametre l’expedient a la Comissió Territorial d’Urbanisme de la Catalunya Central per a la seva aprovació definitiva.


 

VARIS
	Expedient 439/2019. Finques, edificis i altres tipus de béns que han estat immatriculats per l'església a raó de l'article 206 de la Llei hipotecària

	Favorable
	Tipus de votació: unanimitat

	L'alcalde dona compte de l'escrit tramés pel Consell Comarcal del Solsonès en què, fetes les consultes al Registre de la Propietat de Solsona, informa que les finques, edificis i altres tipus de béns que el Bisbat de Solsona ha immatriculat al seu favor, que afecten al municipi de Solsona, a raó de l'article 206 de la Llei hipotecària, són els següents: la catedral de Santa Maria de Solsona  i el Palau Episcopal.


 
	Expedient 646/2017. Moratòria en l'aplicació de l'impost sobre les emissions de CO2 dels vehicles de tracció mecànica

	Favorable
	Tipus de votació: unanimitat

	L'alcalde dona compte de l'escrit presentat pel president de la Comissió de Peticions del Parlament de Catalunya en relació a l'acord adoptat per l'ampliació de la moratòria en l'aplicació de l'impost sobre les emissions de diòxid de carboni dels vehicles de tracció mecànica per als municipis rurals i amb dèficit de transport públic, a la qual es va adherir l'Ajuntament de Solsona i que es dona per tancada la tramitació d'aquest expedient.


El president aixeca la sessió, de la qual, com a secretària actal., estenc aquesta acta.

Vist i plau
La secretària actal.
El president

